Danmarks bedste kvindelige ultraløber - nordjyske Stine Rex - har søndag morgen skrevet endnu en monumental sejr på sit løbe-CV. Stine Rex, der til dagligt arbejder som fitnesskoordinator i DGI Huset i Nordkraft, løb lørdag morgen klokken 7.00 ud på den 220 kilometer lange rute til ultraløbet Ultrabalaton, der gik rundt om Balatonsøen i Ungarn. Og 22 timer, 21 minutter og 34 sekunder senere var Stine Rex så i mål - som den allerførste kvinde. Og med et forspåring på mere end to timer ned til nærmeste konkurrent. Som altid, når Stine Rex kaster sig ud i hvad der ligner en overmenneskelig bedrift, har hun sin mand Dan Kristensen ved sin side - og som han altid gør, når Stine Rex er i aktion, har han foreviget bedriften i flere små videoer. Blandt andet denne hvor en cola giver Stine Rex et rygstød på de sidste knap 20 kilometer.

Opsummering:
På 22 timer, 21 minutter og 34 sekunder tilbagelagde Stine Rex fra Aalborg lørdag og søndag 220 kilometer - og vandt.